jkorsvik/nowiki_second_scrape_merged huggingface dataset:
Jon Torger Storsnes

Jon Torger Storsnes (født 19. oktober 1984 i Trysil) er en norsk danser, skuespiller, sanger og sceneartist.
Han gikk danselinjen ved Stange videregående skole, Spinoff Ettårig Studie I Dans, og to år på Bårdar Akademiets musikkteaterlinje.
Har spilt John i Peter Pan og medvirket i Hair på Det norske teatret, Den fjerde nattevakt (Den Norske Opera), Askepott (Torshovteatret), Mack & Mable (Hedmark Teater), Spellemann på taket, Singin' in the Rain (Oslo Nye Teater) og Mamma Mia (Folketeateret). Han har også hatt oppdrag for NRK og TV 2. 
Jon Torger har jobbet to år som showartist/sanger på Color Fantasy.
Sommeren 2014 gjorde han rollen som Indie i West Side Story, spilt i Bømlo.


== Referanser ==
Joaquín Almunia

Joaquín Almunia Amann (født 17. juni 1948, Bilbao, Spania) er en spansk politiker. Han var visepresident i Barroso-kommisjonen og kommissær for konkurransepolitikk 2010–2014. Han var tidligere ansvarlig for økonomiske og monetære forhold innen EU (2004–2010).
Alumnia er utdannet innen jus og økonomi ved universitetet Deusto i Bilbao, og har oppfølgende studier fra École Pratigue des Hautes Études i Paris og Kennedy School ved Harvard i USA. Han har vært foreleser ved universitetet Alcalá de Henares i Madrid, jobbet som  økonom ved det Spanske Handelskammeret i Brussel (1972–75) og som sjeføkonom i UGT, en spansk fagorganisasjon (1976–1979). 
Han var medlem av sosialistpartiet PSOE og satt i det spanske parlamentet fra 1979 til 2004. Fra 1982 til 1986 var han arbeids- og sosial-minister, og fra 1986 til 1991 minister for offentlig administrasjon. I 2000 var han sosialistpartiet kandidat til statsministerposten. 
Almunia var direktør for forskningsprogrammet «Likhet og inntektsutjamning» ved «Fundación Argentaria» fra 1991 til 1994. I 2002 grunnla han og ble direktør for den progressive «Laboritorio de Alternativas».
Han har skrevet flere bøker og utallige presseartikler. Han er gift og har to barn.


== Referanser ==


== Eksterne lenker ==
Joaquín Almunia fra Europakommisjonen
Olli Rehn

Olli Ilmari Rehn (født 31. mars 1962) er en finsk politiker som er medlem av Europaparlamentet. Fra 2004 til 2014, i Barroso-kommisjonen, var han kommissær i Europakommisjonen, fra 2010 med ansvar for økonomiske spørsmål og pengepolitikk.


== Bakgrunn ==
Rehn ble født i S:t Michel i den østre delen av Finland og studerte økonomi, internasjonale forhold og journalistikk ved Macalester College i Saint Paul, Minnesota. Han tok en mastergrad i statsvitenskap ved Helsingfors universitet i 1989 og tok en PhD ved University of Oxford i 1996 over emnet «Korporatisme og industriell konkurransekraft i små europeiske stater» [sic].
Olli Rehn begynte sitt politiske virke som byråd i Helsingfors i 1988. Han var visepresident i partiet Centern fra 1988 til 1994 og i 1991 ble han valgt til den finske riksdagen. Rehn ledet den finske delegasjonen til Europarådet og var spesialrådgiver for den finske statsministeren Esko Aho fra 1992 til 1993. Han forlot den finske riksdagen i 1995 for å bli representant i Europaparlamentet og var da visepresident for den liberale gruppen i Europaparlamentet. Har har også vært visepresident for Europabevegelsen i Finland. 
Fra 1998 til 2002 ledet han kabinettet under den første finske kommissæren, Erkki Liikanen. I 2002-2003 var han som professor ved institutt for statsvitenskap og europeiske studier ved Helsingfors universitet. 
Deretter arbeidet han som økonomisk rådgiver for Finlands statsminister, før han en kort periode var kommissær for næringsvirksomhet og informasjon i Europakommisjonen under Romano Prodi.


== Europakommisjonen ==
Rehn arbeidet i en kort periode under Romano Prodi i Europakommisjonen, han ble utnevnt til kommisjonær for IT og tok over 12. juli 2004 etter Erkki Liikanen som sluttet for å bli finsk sentralbanksjef og leder for Finlands Bank. Den finske regjeringen nominerte så Rehn for kommisjonen under José Manuel Barroso (2004–2010).
Olli Rehns utnevnelse til kommisjonær for utvidelse ble mottatt med noe skuffelse i Finland, man hadde håpet at landets kandidat skulle få et ansvarsområde knyttet til økonomi. Arbeidet med utvidelse var sentralt for EU frem mot innlemmelse av 10 nye nasjoner 1. mai 204, men har siden fått noe mindre oppmerksomhet. Olli Rehn ledet prosessen med innlemmelse av Bulgaria og Romania i 2007, såvel som forhandlinger med Kroatia og Tyrkia, hvorav Tyrkias mulig fremtidige inntreden i EU er det mest betydelige og omdiskuterte.
I 2010 fikk Rehn ansvar for økonomiske spørsmål og pengepolitikk.


== Referanser ==


== Eksterne lenker ==
(en) Olli Rehn – kategori av bilder, video eller lyd på Commons 
(sv) Olli Rehn hos Finlands riksdag 
(sv) Olli Rehn hos Finlands statsråd 
(en) Olli Rehn hos Europaparlamentet 
(en) Olli Rehn hos Europarådets parlamentarikerforsamling 
Olli Rehns offisielle nettside
Fort Ronduit

Fort Ronduit er det nordligste av forsvarsverkene som hører til den nye hollandske vannlinjen. Det befinner seg nord for festning Naarden i Naarden kommune i den nederlandske provinsen Noord-Holland.
Fortet er en del av festning Naarden, og hadde som hovedoppgave å kontrollere adgangen nord for festningen i retning av Muiderberg og Muiden. Idag (2008) er dets tilstand god og jordverkene stort sett intakte. Fort Ronduit er beskyttet ved lov (Rijksmonument). Besøkende har ingen tilgang, men fortet kan beskues fra landsiden. Eier er Dienst Domeinen.
Fortet ble anlagt i perioden 1873–1875, på en av fort Naardens redutter som stammet fra 1747 og en retranchement fra 1786. De eldre verkene led under påvirkning av Zuiderzee og gikk tapt. Fort Ronduit ble bygget foran inundasjonsverkene og plassert slik at det kunne bestryke områdene som befant seg utenfor dikene nord for byen, og dermed forhindre fiendtlig fremrykning. Fortet er forbundet med festning Narden via en dekket vei og en kranbro over Keelgracht.


== Fortets deler ==
Fortet er mangekantet og omgitt av en vollgrav med kranbro over delen som heter Keelgracht, men det ble ikke beskyttet av inunderingsverk. Kranbroen er forøvrig en av få som fremdeles finnes i Nederland.


=== Kranbroen ===
Dette er den best bevarte av tre broer av denne typen i Nederland, og Rijksgebouwendienst (RGD) anser den å være en viktig kulturarv. Kranbroens restaurering ble foretatt under ledelse av RGD.Brotypen ble tegnet av ingeniør Willem Conrad (1800–1869) for jernbanelinjen som ble bygget mellom Amsterdam og Rotterdam ca. 1840, og den er annerledes enn de andre i og med at den er en dreiebro. Delen som dreier mente folk lignet en veggmontert kran, derav navnet. Kranbroen ved fort Ronduit er bygget nesten utelukkende av støpejern, og veier i underkant av seks tonn. Tre år etter at fort Ronduit hadde blitt bygget ble broen sterkt skadet under en storm, og man byttet den skadde broen ut mot en kranbro. En slik bro var mindre følsom for angrep siden den ikke ble heist opp, men dreiet til siden. Den nye broen stod ferdig på høsten 1878.


== Referanser ==


== Eksterne lenker ==
Nationaal Project Nieuwe Hollandse Waterlinie (nederlandsk) (besøkt 19. januar 2010)
Fort Ronduit på Stiftelsen Menno van Coehorns nettsted (nederlandsk) (besøkt 25. juli 2008)
Fort Ronduit, flybilde (nederlandsk) (besøkt 25. juli 2008)
Naarden kommunes historiesider (nederlandsk) (besøkt 25. juli 2008)
Dominic Cooper

Dominic Cooper (født 2. juni 1978 i Greenwich), er en engelsk skuespiller, som har arbeidet både innen teater, film og TV. Hans er mest kjent fra teater- og filmversjonene av The History Boys, og for rollen som Sky i filmatiseringen av Mamma Mia! fra 2008. I tillegg til dette har han medvirket til flere hørespill på britisk radio. Han spilte i TV-serien Agent Carter.
Han har også vært med i filmen The Duchess med b.l.a Keira Knightley. Filmen ble gitt ut september 2008 i  England.


== Filmografi ==
2009 An Education som Danny
2011 My Week with Marilyn som Milton H. Greene
2012 Abraham Lincoln: Vampire Hunter som Henry Sturgess
2011 Captain America: The First Avenger som Howard Stark
2014 Captain America: The Winter Soldier som Howard Stark
2014 Need for Speed som Dino Brewster
2014 Dracula Untold som Mehmed
2016 Warcraft som kong Llane Wrynn


== Referanser ==


== Eksterne lenker ==
(en) Dominic Cooper på Internet Movie Database 
(sv) Dominic Cooper i Svensk Filmdatabas 
(da) Dominic Cooper på Filmdatabasen 
(da) Dominic Cooper på Scope 
(fr) Dominic Cooper på Allociné 
(en) Dominic Cooper på AllMovie 
(en) Dominic Cooper hos Turner Classic Movies 
(en) Dominic Cooper hos Rotten Tomatoes 
(en) Dominic Cooper hos The Movie Database 
(en) Dominic Cooper hos Internet Broadway Database 
(en) Dominic Cooper på Discogs 
(en) Dominic Cooper på MusicBrainz 
Dominic Cooper på Twitter 
Dominic Cooper på Instagram
László Kovács (politiker)

László Kovács (født 3. juli 1939 i Budapest, Ungarn) er kommissær for toll og skatter i EU.
László Kovács har en lang politisk karriere bak seg. Blant annet har han vært ungarsk utenriksminister i to perioder, Fra 1994 til 1998 og fra 2002 til 2004. Fra 1986 til 1989 var han stedfortredende utenriksminister. Han har vært leder for det ungarske sosialistpartiet, medlem av presidentskapet og parlamentet i Ungarn, og frem til 30. juni 2008 var han viseformann for Socialists International. 
Kovács ble i 2002 tildelt storkors av Den Kongelige Norske Fortjenstorden.
Han er gift og har en datter.


== Referanser ==


== Eksterne lenker ==
(en) László Kovács – kategori av bilder, video eller lyd på Commons 
(en) László Kovács hos Europarådets parlamentarikerforsamling 
(en) Biografi på Europakommisjonens internettsider
Cause and Effect

Cause and Effect er Maria Menas fjerde studioalbum og ble utgitt september 2008. 


== Sporliste ==
«Power Trip Ballad»
«Belly Up»
«All This Time (Pick Me Up Song)»
«Cause and Effect»
«I'm On Your Side»
«Eyesore»
«Where Were You»
«I'm In Love»
«Self-Fulfilling Propehcy»
«Dear»Noen versjoner inneholdt også en coverversjon av sangen «I Was Made for Lovin' You», originalt skrevet av Kiss, som nest siste sang før «Dear».


== Singler fra platen ==
«Belly Up»
«All This Time»


== Eksterne lenker ==
Kulturo.no – Ærlige Maria (anmeldelse av Maria Menas Cause and Effect)
(en) Cause and Effect på Discogs 
(en) Cause and Effect på MusicBrainz 
(en) Cause and Effect på Spotify 
(en) Cause and Effect på AllMusic
Charlie McCreevy

Charles McCreevy (født 30. september 1949 Sallins, Kildare) er en irsk kommissær for indre marked og tjenester, og er statsautorisert revisor fra University College Dublin.
Han ble første gang valgt inn i det irske parlamentet i 1977. Fra 1992 har han hatt ulike ministerposter i regjeringer ledet av partiet Fianna Fáil. Fra 1992 til 1993 var han sosialminister, fra 1993 til 1994 handelsminister, og i perioden 1997 til 2004 finansminister.
Han var medlem av EU-s finansråd (ECOFIN) fra 1997 til 2004, det siste året var han finansrådets president.
Han er gift og har i alt syv barn (4 barn fra forrige ekteskap).


== Referanser ==


== Eksterne lenker ==
(en) Charlie McCreevy hos Oireachtas, Irlands parlament 
(en) Kommissærens hjemmeside
Egyptisk kronologi

Egyptisk kronologi er et fagfelt innenfor egyptologien, hvor man arbeider med å tidfeste historiske hendelser såvel som regjeringstiden til ulike faraoer fra de forskjellige dynastiene i oldtidens Egypt.
Det er generell enighet om tidfestingen av Ptolemeerdynastiet – her kan man endog ofte tidfeste de eksakte datoer for historiske hendelser. Usikkerheter med hensyn til tidfesting, begynner imidlertid å gjøre seg gjeldende i tiden før Aleksander den stores erobring av Egypt i året 332 f.Kr.
I senepoken og den forutgående tredje mellomepoke kan tidfestingene hos forskjellige egyptologer variere med noen få år. Differansene øker deretter til ti år eller mer i det nye rike og flere hundre år i det gamle rike og tidlig dynastisk tid.


== Egyptisk tidsregning ==
En av utfordringene til egyptologene, er at oldtidens egyptere ikke benyttet noen kjent fortløpende tidsregning som kan sammenlignes med kristen tidsregning eller islamsk kalender.
Oldtidens Egypt benyttet heller ikke bare ét enkelt system for datering, men flere daterings-systemer.
Forut for det 11. dynasti, ble årstallene for opptellingen av domestiserte dyr benyttet som referanser. Et årstall kunne derfor omtales som «året av den tredje opptelling i regjeringstiden til farao [...])»
Fra det 11. dynasti, ble referansen endret til årstallet for faraoens innsettelse, og kunne omtales som «det tredje året i regjeringstiden til farao [...]». Disse tidsangivelsene er likevel ikke så presise som man ved første øyekast kunne tro. Dersom en farao ble innsatt i slutten av et år som hadde tre tilleggsdager, i henhold til den egyptiske kalender, kunne i teorien disse 3 dagene defineres som hans første «regjeringsår». Dersom faraoen  deretter gikk av 3 dager i det nye året, ville disse 6 dagene i utgjøre «to regjeringsår».
I det 18. dynasti ble tidsregningen endret, ved at man definerte dagen for faraoens overtagelse av tronen som begynnelsen på det «første året» av hans eller hennes regjeringstid – uavhengig av den egyptiske kalender.
I det 26. dynasti, som innledet senepoken, ble den gamle ordningen med å knytte «regjeringsåret» til kalenderen gjeninnført.


== Medregenter ==

En annen kilde til usikkerhet er ordningen med medregenter. Det var ikke uvanlig at regjeringstiden til to faraoer overlappet hverandre. Selv om vi altså skulle vite nøyaktig hvor lenge en farao og hans umiddelbare etterfølger regjerte, vet vi ikke nødvendigvis hvor lenge de regjerte til sammen.
Kjempesjansen

Kjempesjansen er en norsk TV-sendt talentkonkurranse med Dan Børge Akerø som ble sendt på NRK1 i 2003 og 2006.
De åtte innledende programmene presenterte unge talenter, hovedsakelig innen feltene musikk og dans. Seerne gav artistene stemmer – eller poeng – via telefon, i tillegg til at en fagjury bedømte opptredenene. Deltakerne med flest telefonstemmer ble sendt videre til en av to semifinaler og eventuelt videre derfra til finalen og kampen om en pengepremie. 
I 2003 var det Rein Alexander som vant Kjempesjansen, mens Alexander Rybak ble kåret som vinner av Kjempesjansen i 2006.


== Eksterne lenker ==
Ballade.no: «– Kjempesjansen: en nedverdigelse av alt den klassiske musikken står for» (kritikk mot den klassiske musikken i programmet)
Vladimír Špidla

Vladimír Špidla (født 21. april 1951 i Praha) er en tsjekkisk sosialdemokratisk politiker. Han var statsminister i Tsjekkia mellom juli 2002 og juni 2004 og ble etter dette utnevnt til EUs kommissær for arbeid og sosiale saker, en posisjon han holdt fram til februar 2010. Siden har han vært president for en sosialdemokratisk tankesmie i Tsjekkia.


== Referanser ==


== Eksterne lenker ==
(en) Vladimír Špidla – kategori av bilder, video eller lyd på Commons 
Offisielle nettsted i EU-kommisjonen
Intervju med Špidla ved EurActiv)
Špidlas blogg
Harald Jensen

Harald Jensen (født 18. desember 1966 i Asker) er en norsk sportsskytter som konkurrerer i øvelsen skeet. Han ble europamester så tidlig som i 1993, senere har han tatt både sølv og bronse i EM individuelt, samt at han har tatt hele tre EM for lag. Jensen ble både verdensmester og europamester i 2002. Under Sommer-OL 2004 i Athen ble han nummer 6 og under Sommer-OL 2008 i Beijing ble han nummer 12.
I verdenscupen har Jensen fire gull, tre sølv samt tre bronse.
I august 2008 vant han NM-sølv i skeet, bare slått av sølvvinneren i Sommer-OL 2008 i Beijing, Tore Brovold. 


== Referanser ==


== Eksterne lenker ==
(en) Harald Jensen – Olympedia 
(en) Harald Jensen – Sports-Reference (OL-resultater – arkivert) 
(en) Harald Jensen – ISSF
Jón Páll Sigmarsson

Jón Páll Sigmarsson (født 28. april 1960, død 16. januar 1993) var en  strongman, styrkeløfter, kroppsbygger og vektløfter fra Island, som vant Verdens sterkeste mann tevlingen fire ganger (1984, 1986, 1988 og 1990). I 1984, ble Sigmarsson islandsk mester i kroppsbygging i +90-kilosklassen. Han holdt den skandinaviske junior-rekorden i markløft fra 1982 til 2003, da rekorden ble slått av islendingen Benedikt Magnússon.Han hadde et kjent uttrykk: «det er ikke verdt å leve dersom du ikke kan ta markløft». Det brutalt ironiske med dette utsagnet, er at han falt død om som 32-åring mens han trente markløft.
To andre utsagn han var kjent for: «Jeg er ingen Eskimo, jeg er en Viking!», og: «det er ikke noe problem for Jón Páll».


== Strongman meritter ==


=== Verdens sterkeste mann ===
1983 – 2.-plass
1984 – 1.-plass
1985 – 2.-plass
1986 – 1.-plass
1988 – 1.-plass
1989 – 3.-plass
1990 – 1.-plass


=== «World Muscle Power Championship» ===
1985 – 1.-plass
1986 – 1.-plass
1987 – 1.-plass
1988 – 3.-plass
1989 – 1.-plass
1990 – 1.-plass
1991 – 1.-plass


=== Europa's sterkeste mann ===
1983 – 3.-plass
1985 – 1.-plass
1986 – 1.-plass
1987 – 3.-plass
1988 – 2.-plass
1989 – 3.-plass
1990 – 4.-plass
1992 – 4.-plass


== Referanser ==


== Eksterne lenker ==
 Wikiquote: Jón Páll Sigmarsson – sitater

Offisielt nettsted 
(en) Jón Páll Sigmarsson – kategori av bilder, video eller lyd på Commons 
Hyllest til J.P.S:
Dressed to Kill

Dressed to Kill er det tredje studioalbumet fra hardrock gruppa Kiss. 
Det er produsert av presidenten i Casablanca Records, Neil Bogart, og utgitt i 1975. Albumet ble innspilt i Electric Lady Studios, New York. 
Albumet oppnådde gullplate 28. februar 1977, da det hadde blitt solgt over 500 000 eksemplarer. Det ble utgitt i ny og remasteret utgave i 1997, sammen med de fleste andre av Kiss sine tidligere album.
Sporene «C'mon And Love Me» og «Rock and Roll All Nite» ble utgitt som singler. Ingen av dem klarte å stige høyt på listene før «Rock and Roll All Nite» ble utgitt som konsertopptak på det doble konsertalbumet Alive!.


== Sporliste ==
«Room Service» (Paul Stanley) – 2:55
Vokal: Paul Stanley
«Two Timer» (Gene Simmons) – 2:47
Vokal: Gene Simmons
«Ladies in Waiting» (Simmons) – 2:31
Vokal: Gene Simmons
«Getaway» (Ace Frehley) – 2:43
Vokal: Peter Criss
«Rock Bottom» (Frehley, Stanley) – 3:55
Vokal: Paul Stanley
«C'mon and Love Me» (Stanley) – 2:55
Vokal: Paul Stanley
«Anything for My Baby» (Stanley) – 2:32
Vokal: Paul Stanley
«She» (Simmons, Stephen Coronel) – 4:06
Vokal: Gene Simmons
«Love Her All I Can» (Stanley) – 2:40
Vokal: Paul Stanley
«Rock and Roll All Nite» (Stanley, Simmons) – 2:46
Vokal: Gene Simmons


== Medlemmer ==
Gene Simmons – bassgitar og vokal
Paul Stanley – gitar og vokal
Ace Frehley – gitar og vokal
Peter Criss – slagverk og vokal


== Produksjonsteam ==
Neil Bogart – produsent
Dave Wittman – regissør
George Lopez – assisterende regissør
George Marino – CD-mastring
Joseph Palamacco – remastring
Jimmy Fallon

James Thomas Fallon (født 19. september 1974 i Brooklyn i New York City i New York) er en amerikansk skuespiller, komiker, musiker, imitator og talkshow-vert.
Fallon er kjent for sitt arbeid i Saturday Night Live. Han tok over Late Night etter Conan O'Brien som tok steget opp til The Tonight Show. Late Night with Jimmy Fallon hadde premiere 2. mars 2009 med Robert De Niro, Justin Timberlake og Van Morrison som gjester. The Roots er Fallons husband. I juni 2003 fikk han prøve seg som gjesteprogramleder i én episode av Late Show with David Letterman. Den 17. februar 2014 tok Jimmy Fallon over The Tonight Show.
Fallon sammen med sin søster Gloria Fallon skrevet boka I Hate This Place: The Pessimist's Guide To Life.


== Filmografi ==
Late Night with Jimmy Fallon (startet 2. mars på NBC) (2009)
Whip It! (2009) (post-production) MC
The Year of Getting to Know Us (2008) Chris Rocket
Factory Girl (2006) Chuck Wein
Saturday Night Live (120 episoder, 1998-2006)
Arthur et les Minimoys (2006) (stemme i den engelske versjonen)
Night of Too Many Stars: An Overbooked Event for Autism Education (2006) (TV) Barry Gibb
Doogal (2006) (stemme) Dylan
Fever Pitch (2005) Ben Wrightman
Taxi (2004) Andrew «Andy» Washburn
The Entrepreneurs (2003) Ray
Anything Else (2003) Bob
Krigens brorskap (1 episode, 2001)
Almost Famous (2000) Dennis Hope
SNL Fanatic (2000) (TV) Kenny VanMacintosh
Sex and the Matrix (2000) (TV) Neo
Spin City (1 episode, 1998)
Lord of the Rings (2001)


== Referanser ==


== Eksterne lenker ==
(en) Jimmy Fallon – kategori av bilder, video eller lyd på Commons 
(en) Jimmy Fallon – galleri av bilder, video eller lyd på Commons 
Late Night with Jimmy Fallon
(en) Jimmy Fallon på Internet Movie Database 
(sv) Jimmy Fallon i Svensk Filmdatabas 
(da) Jimmy Fallon på Filmdatabasen 
(da) Jimmy Fallon på Scope 
(fr) Jimmy Fallon på Allociné 
(en) Jimmy Fallon på AllMovie 
(en) Jimmy Fallon hos Rotten Tomatoes 
(en) Jimmy Fallon hos The Movie Database 
(en) Jimmy Fallon på MySpace
Biografien til Jimmy Fallon
Quetta

Quetta er en by i provinsen Balutsjistan i Pakistan. Byen ligger 1675 moh. og har ca. 653 000 innbyggere. Byen strategisk plassert med tanke på Afghanistan og at den afghanske motstandsbevegelsen har brukt byen som en base. Byens næringsliv omfatter blant annet tekstilindustri, næringsmidler og handel. Det bor omkring 500 000 Hazaraere som  flyktet fra Afghanistan til Britisk India, og som nå bor i Quetta.


== Galleri ==

		
		


== Eksterne lenker ==
Offisielt nettsted 
(en) Quetta – kategori av bilder, video eller lyd på Commons
Bill Kazmaier

Bill Kazmaier (født 30. desember 1953 i Burlington, Wisconsin) er en tidligere styrkeløfter og strongman fra USA.
Kazmaier spilte amerikansk fotball på universitetet fra 1973-1974, da han kuttet ut skolen for å satse fullt på styrkeløft.
I 1979, vant han det amerikanske mesterskapet (IPF) i styrkeløft. Det samme gjorde han i 1983. I 1981, ble Kazmaier den andre i verden til å ha klart over 300 kg i benkpress i konkurranse. Den første var Jim Williams, som klarte 306.5 kg i 1972. Kazmaier satte i 1981 verdensrekord sammenlagt i +125-kilosklassen med totalvekten 1,100 kg (2,425 lb), rekord inntil Brian Siders løftet 1102,5 kg i 2004.Kazmaier vant Verdens sterkeste mann tre ganger (1980, 1981 og 1982). Etter disse seirene, ble han ikke invitert til å delta flere ganger før i 1988, hvor han endte som nummer to bak Jón Páll Sigmarsson. I 1989 endte han på fjerdeplass. De siste årene, har han vært kommentator på ESPN under WSM-sendingene.


== Referanser ==


== Eksterne lenker ==
(en) Bill Kazmaier – Cagematch 
Video av Kazmaier i WCW #1
Video av Kazmaier i WCW #2
Football Manager 2009

Football Manager 2009 er navnet på 2009-utgaven av Football Manager-serien til Sports Interactive.Spillet er den femte versjonen av spillserien (14. om man teller med Championship manager), utgitt i samarbeid med SEGA.


== Referanser ==
Dominique Manotti

Dominique Manotti (dåpenavn Marie-Noëlle Thibault; født 24. desember 1942) er en fransk forfatter av kriminallitteratur.
Manotti er spesialist i 1900-tallets økonomiske historie, og har undervist blant annet ved Centre Expérimental de Vincennes og Université de Paris VIII Saint Denis.
Etter eget utsagn tilnærmer hun seg skriving av kriminallitteratur på samme måten som historisk forskning. Hennes romaner handler om økonomiske forbrytelser, både i strafferettslig og politisk forståelse. I 2008 ble hun belønnet med britiske Crime Writers Associations pris The International Duncan Lawrie Dagger for årets beste kriminalroman skrevet av en ikke-engelsktalende forfatter, for boken Lorraine Connection.


== Bibliografi ==
Sombre Sentier (1995)
A nos chevaux (1997)
KOP (1998)
Nos fantastiques années fric, (2001)
Le corps noir (2004)
Lorraine connection (2006)


== Priser og utmerkelser ==
Prix Sang d'Encre 1995, for Sombre sentier
Trophées 813 2007, for Lorraine connection
Duncan Lawrie International Dagger 2008, for Lorraine Connection


== Referanser ==


== Eksterne lenker ==
(fr) Offisielt nettsted 
(en) Dominique Manotti – kategori av bilder, video eller lyd på Commons
Resveratrol

Resveratrol (C14H12O3) er et naturlig forekommende stoff. Det blir laget i planter for bekjempelse av infeksjoner, skader, stress samt UV-stråling.
Resveratrol eksisterer i druevin, andre vintyper, i røtter, frø samt stengel. I drueskinn finnes den høyeste konsentrasjonen.